Forslag til EUROPA-PARLAMENTETS OG RÅDETS FORORDNING om ændring af Rådets forordning (EF) nr. 1085/2006 om oprettelse af et instrument til førtiltrædelsesbistand (Ipa) /* COM/2012/0329 final - 2012/0159 (COD) */





BEGRUNDELSE 1. Baggrund Det Europæiske Råd tilsluttede sig på sit møde den 1.-2. marts 2012 Rådets konklusioner af 28. februar 2012 om udvidelsen og stabiliserings- og associeringsprocessen og besluttede at tildele Serbien status som kandidatland. Kommissionen foreslår derfor Rådet og Parlamentet at ændre Rådets forordning (EF) nr. 1085/2006 af 17. juli 2006 om oprettelse af et instrument til førtiltrædelsesbistand (Ipa)[1] med henblik på at overføre Serbien fra listen over potentielle kandidatlande (bilag II) til listen over kandidatlande (bilag I). Gældende bestemmelser på det område, som forslaget vedrører Europa-Parlamentets og Rådets forordning (EU) nr. 540/2010 af 16. juni 2010[2] og Europa-Parlamentets og Rådets forordning (EU) nr. 153/2012 af 15. februar 2012[3], begge om ændring af Rådets forordning (EF) nr. 1085/2006 af 17. juli 2006 om oprettelse af et instrument til førtiltrædelsesbistand (Ipa). 2. Høringer af interesserede parter og ekspertbistand Kommissionen har foretaget en intern høring. Der har ikke været behov for ekstern ekspertbistand. Konsekvensanalyse Ikke relevant. 3. Forslagets juridiske aspekter Resumé af forslaget: en ændring af Rådets forordning (EF) nr. 1085/2006 af 17. juli 2006 om oprettelse af et instrument til førtiltrædelsesbistand (Ipa). Serbien overføres fra listen over potentielle kandidatlande (bilag II) til listen over kandidatlande (bilag I) som følge af Det Europæiske Råds beslutning på mødet den 1.-2. marts 2012. Retsgrundlag Artikel 212, stk. 2, i traktaten om Den Europæiske Unions funktionsmåde. Nærhedsprincippet Ikke relevant. Proportionalitetsprincippet Ikke relevant. Reguleringsmiddel/reguleringsform Foreslået reguleringsmiddel: ændring af Rådets forordning. Andre midler ville ikke være tilstrækkelige af følgende grund: En forordning skal ændres ved en forordning. 4. Virkninger for budgettet Foranstaltningen medfører ingen ekstra udgifter. 5. Yderligere oplysninger Forenkling Ikke relevant. 2012/0159 (COD) Forslag til EUROPA-PARLAMENTETS OG RÅDETS FORORDNING om ændring af Rådets forordning (EF) nr. 1085/2006 om oprettelse af et instrument til førtiltrædelsesbistand (Ipa) EUROPA-PARLAMENTET OG RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 212, stk. 2, under henvisning til forslag fra Europa-Kommissionen[4], efter fremsendelse af udkast til lovgivningsmæssig retsakt til de nationale parlamenter, efter den almindelige lovgivningsprocedure, og ud fra følgende betragtninger: (1) Ifølge Rådets forordning (EF) nr. 1085/2006 af 17. juli 2006 om oprettelse af et instrument til førtiltrædelsesbistand (Ipa)[5] ydes der bistand til kandidatlande og potentielle kandidatlande til deres gradvise tilpasning til Unionens standarder og politikker, herunder eventuelt også til EU-retten, med henblik på medlemskab. (2) I Rådets forordning (EF) nr. 1085/2006 skelnes der tydeligt mellem kandidatlande og potentielle kandidatlande. (3) Det Europæiske Råd tilsluttede sig på sit møde den 1.-2. marts 2012 Rådets konklusioner af 28. februar 2012 om udvidelsen og stabiliserings- og associeringsprocessen og besluttede at tildele Serbien status som kandidatland. (4) Forordning (EF) nr. 1085/2006 bør derfor ændres i overensstemmelse hermed — VEDTAGET DENNE FORORDNING: Artikel 1 I forordning (EF) nr. 1085/2006 foretages følgende ændringer: (1) I bilag I indsættes efter Montenegro: "- Serbien". (2) I bilag II ændres "- Serbien, herunder Kosovo(1) [(1) Som defineret i FN's Sikkerhedsråds resolution 1244]" til: "- Kosovo* [* Denne betegnelse er med forbehold for holdningerne til retsstilling og er i overensstemmelse med FN's Sikkerhedsråds resolution 1244 og Den Internationale Domstols udtalelse om Kosovos uafhængighedserklæring]". Artikel 2 Denne forordning træder i kraft på dagen efter offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den […]. På Europa-Parlamentets vegne På Rådets vegne Formand Formand [1] EUT L 210 af 31.7.2006, s. 82. [2] EUT L 158 af 24.6.2010, s. 7. [3] EUT L 58 af 29.2.2012, s. 1. [4] EUT C af , s. . [5] EUT L 210 af 31.7.2006, s. 82.